[{"text_idx": "#000002", "text": "Eleni, mae sw\u0302n cerddoriaeth yn rhuo dros ein bryniau unwaith eto a does dim rhaid i deithio\u2019n bell i fwynhau miwsig Cymraeg, gyda gw\u0302yl ar stepen ddrws y genedl gyfan.\nGyda sawl un wedi ei chynnal yn rhithiol dros y cwpwl o flynyddoedd diwethaf, mae\u2019r newyddion o ddychweliad yr hen wyliau yn ogystal a\u0302 rhai newydd yn newyddion i\u2019w ddathlu ac er bod sawl gw\u0302yl wedi ei chynnal yn barod eleni, mae dal digonedd o\u2019r haf ar o\u0302l i fwynhau a bopian.\nYmfalchi\u0308wn yn yr holl wyliau bendigedig... ond mae\u2019n anodd weithiau gwybod beth sy\u2019n digwydd a phryd! Mae Lysh Cymru wedi bod wrthi\u2019n casglu llond llaw o\u2019r digwyddiadau fyddwch chi ddim eisiau colli!"}, {"text_idx": "#000003", "text": "Eisteddfod Llangollen, 7fed-10fed o Orffennaf\nDywed rhai bod rhaid i chi fynychu Eisteddfod Ryngwladol Llangollen o leiaf unwaith yn eich bywyd. Maen nhw hefyd yn dweud os fyddwch chi\u2019n mynychu, fyddwch chi\u2019n siw\u0302r o fod eisiau dychwelyd!\nMae\u2019r w\u0302yl yma yn un byd enwog, wrth i bentref bach Llangollen groesawu\u2019r byd cyfan i\u2019w bro. Wrth droedio\u2019r maes, cewch flas ar ddiwylliant sawl gwlad a bydd y gwisgoedd a\u2019r lliwiau yn siw\u0302r o godi gwe\u0302n.\nEleni, mae\u2019r w\u0302yl yn dathlu 75 mlynedd o uno diwylliannau ac mae Llanfest 2022 yn cael ei chynnal ar y dydd Sul, y 10fed o Orffennaf. Ar y diwrnod, cewch glywed artistiaid fel Kizzy Crawford a Band Pres Llareggub."}, {"text_idx": "#000007", "text": "Gw\u0302yl y Dyn Gwyrdd, 18fed-21ain o Awst\nPen-blwydd hapus Gw\u0302yl y Dyn Gwyrdd yn 20 oed! Mae hon eto yn w\u0302yl sydd wedi gwneud ei hun yn gartrefol yng Nghalendr Cerddoriaeth Cymru ac yno\u2019n serennu mae Adwaith a Cerys Hafana.\nEr, dydi\u2019r w\u0302yl ddim yn fiwsig yn unig! Cewch fwynhau gweithgareddau celf a chrefft amrywiol yn ogystal a\u0302 sioeau syrcas, hud a lledrith.\nGw\u0302yl Llanuwchllyn, 27ain o Awst\nYn ystod dyddiau olaf yr haf, mae Gw\u0302yl Llanuwchllyn yn gyfle i chi wneud y mwyaf o\u2019r hyn sydd ar o\u0302l a hynny yng nghwmni artistiaid adnabyddus Yws Gwynedd, Rhys Gwynfor a mwy.\nWedi ei leoli ar droed Llyn Tegid, cewch chi ddim gw\u0302yl gyda golygfeydd gwell i fwynhau\u2019r gorau o gerddoriaeth Cymraeg."}]